Kosova shënon ditën e Evropës; BE kërkon plan të veçantë për veriun
Autoritetet bënë thirrje për përshpejtim të proceseve integruese duke u zotuar për përmbushjen e detyrave që u takojnë institucioneve
Në Kosovë, autoritetet ndërkombëtarë kanë shtuar thirrjet drejtuar institucioneve të Prishtinës për një qasje gjithëpërfshirëse në veriun e Kosovës të banuar me shumicë serbe. Përfaqësuesi i posaçëm i Bashkimit Evropian Samuel Zhbogar, ka ritheksuar se pasi të ulet tensioni i krijuar gjatë zgjedhjeve serbe në veri duhet të punohet në qasjen ndaj asaj pjese në mënyrë që njerëzit të cilët jetojnë atje të ndjehen më mirë dhe të pranojnë realitetin në Kosovë. Por, ai tha se autorë të planit duhet të jenë vet institucionet e Kosovës. tha zot Zhbogar i cili sërish i cilësoi të papranueshme strukturat paralele të sigurisë në veri. tha zoti Zhbogar sipas të cilit në të ardhmen edhe Serbia mund të luajë rolin e saj në këtë proces por fillimisht Prishtina duhet t’u shtrijë dorën serbëve në veri. tha zoti Zhbogar. Komentet e zotit Zhbogar u bënë gjatë veprimtarive të shumta që janë organizuar sot në Prishtinë për të shënuar nëntë majin ditën e Evropës. Dita e sotme në Kosovë është festë shtetërore dhe ditë pushimi, ndonëse ajo është i vetmi vend i Evropës juglindore qytetarët e së cilës nuk mund të udhëtojnë pa viza dhe e fundit që mori premtimet për t’u përfshirë në procesin e stabilizim asocimit me Bashkimin Evropian. Duke marrë pjesë në manifestimet e sotme në Prishtinë, ministrja e integrimeve Vlora Çitaku tha se Kosova duhet të përmbushë pjesën e saj të punës për të realizuar aspiratat për integrimin në Bashkimin Evropian. tha ministrja Çitaku. Kosova pret që deri në fund të pranverës të marrë udhërrëfyesin për liberalizimin e vizave, ndërsa në vjeshtë mund të priten rezultatet e para të studimit të fizibilitetit me të cilin i hapet rruga fillimit të Marrëveshjes për Stabilizim dhe Asociim të Kosovës me Bashkimin Evropian, që është parakusht para se ajo të kërkojë statusin e vendit kandidat për anëtarësim. Në të gjitha proceset Kosova përballet me sfidën që paraqet fakti që edhe më tej pesë nga 27 vendet anëtare të Bashkimit Evropian nuk e kanë njohur pavarësinë e saj.